свободен капацитет в Индия
 (179)
 При разследването бе установено, че Индия е отбелязала значително нарастване на производствения си капацитет през разглеждания период, като той е достигнал около 1 860 000 тона в края на 2017 г., въпреки че търсенето на PET в Индия е възлязло едва на около 937 000 тона през същата година (26). Очаква се капацитетът на промишлеността на Индия да нарасне още повече и по този начин в близко бъдеще да се запази разлика между вътрешното потребление и производствения капацитет от около 800 000—900 000 тона, които може да се използват за извършване на износ. Такъв свръхкапацитет, който може да се използва за износ, трябва да се разглежда като значителен, тъй като представлява около 25 % от текущото потребление на Съюза през разследвания период в рамките на прегледа.
 в)
 Вероятни ценови равнища на вноса от Индия при липсата на изравнителни мерки
 (180)
 Както беше посочено в съображение 130, без изравнителни мита индийските цени на вноса биха подбивали продажните цени на Съюза с 1,7 %—7,1 %. Това показва какво би могло да бъде вероятното ценово равнище на вноса от Индия, в случай че мерките бъдат отменени. Също така въпреки че вносът от Индия в Съюза е бил относително малък, степента на неговото навлизане е доста висока през разглеждания период, тъй като той се е увеличил почти пет пъти, както е посочено в съображение 124.
 (181)
 На тази основа има вероятност промишлеността на Съюза да бъде изложена на въздействието на значителни обеми на внос от Индия на субсидирани цени, по-ниски от средните цени на промишлеността на Съюза, което да влоши нейното икономическо състояние. В резултат на това има вероятност за повторно възникване на съществена вреда, в случай че мерките срещу Индия бъдат отменени.
 (182)
 След разгласяването една от заинтересованите страни заяви, че предположението, че цените на вноса от Индия ще спаднат автоматично с размера на настоящото изравнително мито, в случай че мерките срещу Индия бъдат отменени, представлява неподходящо опростяване на сложната динамика на пазара. Комисията отбелязва на първо място, че тази страна не е доразвила своето твърдение, така че да обясни каква е тази динамика на пазара и как тя всъщност ще окаже влияние на цените на вноса, нито пък е предложила подходяща цена на вноса за изчислението на подбиването на цените. Комисията освен това отбелязва, че вземането предвид на цената на вноса на продукта, предмет на прегледа, в ЕС по време на разследвания период в рамките на прегледа, за да се установи вероятното равнище на цената на продукта, предмет на прегледа, в случай че мерките бъдат отменени, представлява стандартна практика. Освен това, тъй като PET е масов продукт, и като се вземе предвид делът на вноса и броят на участниците на пазара, се счита, че пазарът на РЕТ в ЕС е конкурентен, както и че има вероятност тези ценови равнища да бъдат прилагани. Поради това твърдението на страната беше отхвърлено.
 г)
 Съществуване в други трети държави на ограничителни търговски мерки по отношение на износа на PET от Индия
 (183)
 Съществуването на мерки за търговска защита в трети държави